Contrat@ és un servei que permet efectuar telemàticament la comunicació dels contractes de treball i de les seves còpies bàsiques des d'internet, en connexió directa a la base de dades del Servei d'Ocupació de Catalunya (SOC) i rebre de manera immediata la resposta, amb la possibilitat de resoldre els possibles errors abans de confirmar la comunicació.
Aquest servei està destinat als empresaris que actuen en nom propi, i a les empreses i els col·legiats professionals que actuen en representació de tercers.
Concretament, s'hi poden comunicar les dades de contractes, les còpies bàsiques, les pròrrogues, les crides de fixos discontinus i els pactes d'hores complementàries.
Per saber quina modalitat de contracte és la més adient
Per fer consultes sobre contractació
S'han desenvolupat diferents maneres de dur a terme la comunicació de la contractació laboral a través d'internet, per tal que cada empresa pugui utilitzar la més adient a les seves necessitats.
Les quatre opcions disponibles actualment són:
D'altra banda, i d'acord amb la normativa que regula la protecció de dades de caràcter personal, en cap cas les empreses no podran accedir al contingut que figura a la base de dades del SOC.
Per tant, si no hi ha concordança entre les dades que envia l'empresa i les que figuren a la base de dades del SOC, el SOC n'informa l'empresa, però en cap cas no li envia la informació disponible.
A més, en tots els documents que s'obtinguin a través de l'aplicació figurarà la signatura electrònica i el segell del SOC.
Només tenen validesa els documents en els quals apareguin el logotip del SOC i la signatura electrònica esmentada.
Contrat@ és un servei obert a les empreses que actuen en nom propi i a les empreses i professionals col·legiats que actuïn en representació de tercers, per comunicar telemàticament el contingut de la contractació laboral als serveis públics d'ocupació.
Per usar aquest servei heu de disposar d'una autorització del Servei d'Ocupació de Catalunya (SOC).
Per aconseguir-los heu d'emplenar una sol·licitud d'autorització i presentar-la, amb la documentació necessària, a l'oficina de treball corresponent al codi postal de la seu social de l'empresa, la gestoria o el vostre col·legi professional.
Una vegada concedida l'autorització per part del director de l'oficina de treball del SOC, podreu accedir a Contrat@ amb el vostre certificat digital o DNI electrònic, o bé amb l'identificador de l'empresa i la clau personal que es varen assignar en el moment de realitzar la sol·licitud.
La sol·licitud de l'autorització implica l'acceptació de les clàusules i condicions següents des del moment en què el Servei d'Ocupació de Catalunya (SOC) concedeix l'autorització:
Es coneixen i s'accepten les condicions a què s'haurà d'ajustar l'ús de l'aplicació de comunicació de la contractació laboral mitjançant Internet.
Les empreses i els col·legiats professionals vetllaran per la protecció de les dades que gestionin, amb subjecció a les lleis i, en particular, a la Llei orgànica 15/1999, de 13 desembre, de regulació i tractament automatitzat de dades de caràcter personal i a les seves disposicions d'aplicació i desenvolupament.
Els col·legiats professionals i les empreses que actuen en nom de tercers que hagin estat autoritzats, han de tenir la representació de les empreses en el nom de les quals actuïn, en els termes establerts a la llei.
El SOC pot demanar-los l'acreditació d'aquesta representació en qualsevol moment.
L'empresa autoritzada pot tenir, a més d'usuari principal, tants usuaris associats com vulgui.
Per accedir a l'aplicació, l'usuari principal s'ha d'identificar amb el CIF/NIF/NIE de l'empresa i amb la seva clau personal.
Mentre que l'usuari associat s'identifica amb el seu NIF/NIE i la seva clau personal.
La clau personal és confidencial i intransferible i els usuaris es fan responsables del seu ús correcte.
En cas contrari, es podran exigir responsabilitats per l'incompliment d'aquesta condició, a través del procediment corresponent.
Les claus d'accés conformen els elements de seguretat que permeten autentificar i protegir l'accés al sistema, i fan de signatura de les trameses.
L'autorització queda referida al codi de compte de cotització per al qual se sol·licita l'autorització, i també per a tots els comptes de cotització que estiguin relacionats amb aquest CIF/NIF/NIE.
L'autorització concedida es mantindrà mentre es compleixin les condicions fixades en la resolució de la concessió.
El termini per efectuar les comunicacions dels contractes laborals és de 10 dies a partir de la concertació del contracte de treball, segons s'estableix a l'article 32.1 i 33 de la Llei 14/2000, de 20 desembre, de mesures fiscals, administratives i de l'ordre social.
El sistema informàtic del SOC deixa constància a través de la clau d'accés de tots els processos duts a terme per les empreses i els col·legiats professionals.
S'assigna una "empremta digital" a les comunicacions que permet garantir que les dades del procés no han estat alterades respecte les comunicacions confirmades pel SOC.
La normativa legal que regula l'ús de l'aplicació de les comunicacions de la contractació laboral a través d'Internet és el Reial decret 1424/2002, de 27 de desembre i l'Ordre TAS/770/2003, de 14 de març.
La comunicació de dades que es fa a través de l'aplicació Certific@ té els mateixos efectes que l'efectuada per la resta de mitjans admesos en dret.
Específicament, la normativa aplicable per la qual es regeix l'ús d'aquest servei és la següent.